अमेरिकी राष्ट्रपति ने खुद को बताया 400 साल पुराना… देखें VIDEO
US President Joe Biden On Donald Trump. अमेरिका के राष्ट्रपति जो बाइडेन ने गुरुवार को डोनाल्ड ट्रम्प को फ्यूचर प्रेसिडेंट कह दिया। इतना ही नहीं बल्कि उन्होंने खुद को 400 साल पुराना भी बताया।
अमेरिका के राष्ट्रपति जो बाइडेन ने गुरुवार को डोनाल्ड ट्रम्प को फ्यूचर प्रेसिडेंट कह दिया। इतना ही नहीं बल्कि उन्होंने खुद को 400 साल पुराना भी बताया। वहीं, अमेरिका के भविष्य पर बात करते हुए बाइडेन ने कहा- अमेरिका के फ्यूचर को लेकर मुझे जितनी उम्मीदें आज हैं उतनी कभी नहीं थी। उनकी स्पीच का वीडियो सोशल मीडिया पर वायरल हो रहा है।
पेन्सिलवेनिया में बजट प्रपोजल पर एक भाषण के दौरान बाइडेन ने कहा- मैं उस समय अमेरिका के राष्ट्रपति की रेस में था और आपको याद होगा कि मेरी पूर्व राष्ट्रपति…. और शायद फ्यूचर राष्ट्रपति से बड़ी लड़ाई हुई थी। फिर उन्होंने मजाकिया अंदाज में कहा- ….और मैं यहां कुछ 400 साल से हूं। बाइडेन के बयान पर वहां मौजूद ऑडियंस ने भी जोरदार प्रतिक्रिया दी।
बाइडेन बोले- कोविड फंड से अरबों की चोरी हुई
दरअसल, बाइडेन अपने भाषण में कोरोना के दौरान हुए घोटालों का जिक्र कर रहे थे। उन्होंने आगे कहा- मेरी वो बड़ी लड़ाई अच्छे दोस्त और पर्व राष्ट्रपति के साथ चल रही थी, जिन्होंने सभी इंस्पेक्टर जनरल को बर्खास्त करने का फैसला किया था। तब मैंने उनसे कहा था कि ऐसा नहीं करना चाहिए। अब हमें पता चला है कि कोविड रिलीफ फंड से अरबों डॉलर चोरी हुए थे।
80 साल के बाइडेन अमेरिका के सबसे बुजुर्ग राष्ट्रपति
80 साल के बाइडेन अमेरिका के सबसे बुजुर्ग राष्ट्रपति हैं। उन्होंने 20 जनवरी 2021 को राष्ट्रपति पद की शपथ ली थी। बाइडेन ने रिपब्लिक पार्टी के उम्मीदवार डोनाल्ड ट्रंप को हराकर अमेरिका की सत्ता हासिल की थी। 2024 में होने वाले राष्ट्रपति चुनाव में व्हाइट हाउस उनके फिर से दावेदार होने की बात कह चुका है। हालांकि, बाइडेन ने खुद अब तक इसकी घोषणा नहीं की है। वहीं नवंबर 2022 में रिपब्लिकन पार्टी के नेता डोनाल्ड ट्रम्प ने अगला राष्ट्रपति चुनाव लड़ने की घोषणा की थी।
डेमोक्रेटिक कैंडिडेट के लिए हैरिस-मिशेल के भी नाम 
अगर बाइडेन डेमोक्रेटिक पार्टी के उम्मीदवार नहीं बनते हैं तो उनकी जगह भारतीय मूल की कमला हैरिस या पूर्व राष्ट्रपति बराक ओबामा की पत्नी मिशेल ओबामा राष्ट्रपति कैंडिडेट बन सकती हैं। वहीं भारतीय मूल की निक्की हेली और विवेक रामास्वामी पहले ही रिपब्लिकन पार्टी की कैंडिडेट बनने के लिए चुनाव लड़ने की घोषणा कर चुके हैं।
ये खबरें भी पढ़ें...
प्लेन की सीढ़ियां चढ़ते वक्त चौथी बार लड़खड़ाए बाइडेन:अमेरिकी राष्ट्रपति ने साइड रेलिंग को पकड़कर खुद को संभाला....देखें VIDEO
अमेरिकी राष्ट्रपति जो बाइडेन का एक वीडियो सोशल मीडिया पर वायरल हो रहा है। इस वीडियो में बाइडेन प्लेन की सीढ़ियों पर चढ़ते समय लड़खड़ाते हुए नजर आ रहे हैं। हालांकि, उन्होंने अपने आप को संभाल लिया और गनीमत रही कि उन्हें कोई चोट नहीं लगी। पूरी खबर पढ़ें...
बाइडेन की फिटनेस पर फिर सवाल:G20 में स्टाफ ने लिखकर दिया- कहां बैठना और कब बोलना है; ट्रम्प US प्रेसिडेंट को बीमार कहते
बाइडेन जब G20 समिट में पहुंचे तो उनके हाथ में एक कागज था। इस पर तफ्सील से लिखा था कि उन्हें समिट हॉल में क्या-क्या करना है। मसलन, कहां बैठना है- कब और कितनी देर बोलना है। इतना ही नहीं फोटो सेशन में कहां खड़ा होना है, इसके नोट्स भी बनाकर दिए गए थे। पढ़ें पूरी खबर...